Ge o thoma go lema o thoma go gweba mme o swanetše go ipeakanyetša potfolio (lengwalo la tshedimošo ka ga gago). Ka nako ye nngwe o ka rata go kgopela thušo ya mokgatlo wa tšhelete mme wona o tla nyaka tshedimošo ye e feletšego ka ga gago le kgwebo ya gago.
Mananeo a a latelago mo tlase a akaretša tshedimošo yeo o swanetšego go dula o e beakantše (a swanetše go fegeletšwa ke khopi ya boitšhupo bja gago le bja mogatšago).
Tshedimošo ye e bohlokwa. Efa dintlha tše di bontšhago fao wena motšweletši o belegetšwego gona, fao o goletšego gona le ka moo o thomilego go rata temo le go amega go yona.
Tshedimošo ye e na le mohola mabapi le dithuto tšeo o ka di tsenelago gore o rutwe ka polelo yeo o e kwešišago.
Elelwa gore temo e swanetše go elwa hloko letšatši le letšatši. Ge o le molemi wa nnete o swanetše go hwetšwa tšhemong ya gago ka mehla. Go thwe "leihlo la mong le nontšha seruiwa", gape "monontšha wo mokaone ke mehlala ya motšweletši tšhemong". Temo e amana le dilo tše di phelago mme tšona di nyaka go hlokomelwa nako le nako.
Na o dula polaseng ye o e lemago?
Ge go se bjalo, ke bokgole bjo bokae go ya polaseng?